*Abdul Fata Said Husain Khalil al-Sisi'*
**Abdul Fata Said Husain Khalil al-Sisi** (en árabe: *عبد الفتاح سعيد حسين خليل السيسي*), nado no Cairo o 19 de novembro de 1954, é un militar e político, presidente de Exipto desde o 8 de xuño de 2014. Anteriormente foi comandante en xefe das Forzas Armadas Exipcias e mais tamén ministro de defensa entre o 12 de agosto de 2012 e o 26 de marzo de 2014. Como xefe das forzas armadas xogou un papel principal na caída do presidente Muhamed Mursi durante o golpe de estado de 2013 logo das masivas protestas contra Morsi e o seu goberno. O 26 de marzo de 2014 anunciou a súa candidatura a presidente nas eleccións de 2014, que gañou.

Al-Sisi como ministro de defensa nunha xuntanza no Cairo co secretario de defensa norteamericano Chuck Hagel

Carreira militar
----------------

Fillo de pequenos comerciantes cairotas, formouse na Academia Militar Exipcia, onde se graduou en 1977 servindo na infantaría mecanizada, especializándose en técnicas de loita antitanque e de emprego táctico do morteiro, realizando cursos de estado maior en academias militares do Reino Unido e os Estados Unidos. Foi agregado militar en Arabia Saudita e en 2008 xefe da rexión militar norte con sede en Alexandría. Foi vicedirector e director da Oficina de Intelixencia Militar e Recoñecemento. Logo da caída de Hosni Mubarak en 2011 foi o membro máis novo do Consello Supremo das Forzas Armadas. O 12 de agosto de 2012 o presidente Mursi promoveuno a xeneral e nomeouno xefe do exército e ministro de defensa en substitución de Tantawi.

Al-Sisi en 2013

Golpe de estado
---------------

O 30 de xuño de 2013, en resposta ao movemento de protesta contra Mursi producíronse masivas demostracións na capital e noutras cidades, producíndose choques cos partidarios do presidente. O exército lanzou un ultimato de 48 horas por televisión para que se resolvese a situación ameazando con intervir se continuaban. O presidente Mursi rexeitou o ultimato do exército. O 3 de xullo de 2013 declarou que Mursi fallara en construír un consenso nacional e instalou como xefe de estado interino a Adli Mansur ordenando o arresto de varios membros do partido de Mursi, a Irmandade Musulmá. Al-Sisi compareceu na televisión e anunciou que o presidente fallara en satisfacer as demandas do pobo exipcio e declarou que a constitución quedaba suspendida. Ao seu chamado realizáronse demostracións de apoio á acción do exército por todo o país o 23 de xullo de 2013 ao que acudiron millóns de persoas. En agosto de 2013 baixo o comando de al-Sisi botaron abaixo os campamentos dos irmáns musulmáns que se instalaran por todo o país, a acción resultou nunha escalada de violencia que ocasionou 638 mortos e case 4000 feridos, algúns activistas liberais que apoiaran ao exército condenaron a acción .

Candidato a presidente
----------------------

O 27 de xaneiro de 2014 al-Sisi ascendeu a mariscal, e nese mesmo día presentoulle a súa dimisión ao Consello Supremo das Forzas Armadas para presentar a súa candidatura ás eleccións presidenciais de 2014 e o 26 de marzo deixou o posto de ministro de defensa  e en abril presentou os asinamentos precisos para concorrer ás eleccións, algo que só logrou outro candidato, Hamdin Sabahi.

Notas
-----

1. 1 2  "Egypt's El-Sisi bids military farewell, says he will run for presidency". Ahram Online. 26 de marzo 2014. Arquivado dende o orixinal o 27 de marzo de 2014. Consultado o 26 de marzo 2014.
2. ↑  "Abdel al-Sisi, *Les echos*, 3 de febreiro de 2014". Arquivado dende o orixinal o 27 de abril de 2014. Consultado o 24 de maio de 2014.
3. ↑  "Abdul Fattah al-Sisi: New face of Egypt's old guard", BBC News, 26 de marzo de 2014
4. ↑  "Morsy assumes power: Sacks Tantawi and Anan, reverses constitutional decree and reshuffles SCAF". *Daily News Egypt*. 12 de agosto de 2012. Consultado o 26 de xullo de 2013.
5. ↑  Al Jazeera, ed. (3 de xullo de 2013). "Profile: General Abdel Fattah Al Sisi". Consultado o 3 de xullo de 2013.
6. ↑  Al Jazeera, ed. (3 de xullo 2013). "Egypt Orders Mass Arrests of Muslim Brotherhood Members". Consultado o 3 de xullo de 2013.
7. ↑  Associated Press, ed. (26 de xullo de 2013). "Egypt rights groups voice misgiving about army's call for rallies". Consultado o 26 de xullo de 2013.
8. ↑  Reuters, ed. (15 de xullo de 2013). "Army embrace starts to worry some Egyptians". Arquivado dende o orixinal o 18 de xullo de 2013. Consultado o 26 de xullo de 2013.
9. ↑  "Death toll from Egypt violence rises to 638: Health ministry". *Al-Ahram*. 15 de agosto de 2013. Arquivado dende o orixinal o 19 de agosto de 2013. Consultado o 19 de agosto de 2013.
10. ↑  David D. Kirkpatrick (15 de agosto de 2013). "Islamists Debate Their Next Move in Tense Cairo". *The New York Times*. Arquivado dende o orixinal o 18 de agosto de 2013. Consultado o 19 de agosto de 2013.
11. ↑  *Égypte: l'armée désigne son chef, Abdel Fattah al-Sissi, comme candidat à la présidentielle*, RFI, 28 de xaneiro de 2014.
12. ↑  *La démission de Sissi remise au président*, *Le Figaro*, 26 de marzo de 2014.

Véxase tamén
------------

### Ligazóns externas

* Web oficial como candidato presidencial *(en árabe)*, *(en inglés)*

|  |  |
| --- | --- |
| Control de autoridades | 
* Wd: Q307871
* WorldCat
* VIAF: 310665655
* BRE: 3666340
* EBID: ID
* FAST: 1936388
* GND: 1069607304
* IMDb: nm6861911
* ISNI: 0000000436998642
* LCCN: no2014113980
* Munzinger: 00000029646
* SUDOC: 226868419
* Treccani: abd-al-fattah-sa-id-husayn-khalil-al-sisi

 |